
Naslov: Obnova gradu Rajhenburg
Napoved za voditelja:

Grad Rajhenburg, ki se dviga nad Brestanico, je eden najstarejših gradov na Slovenskem, saj naj bi bil zgrajen že sredi 12. stoletja, kasneje pa večkrat dograjevan in spreminjan. Seveda je bil potreben temeljite obnove, na katero je čakal vrsto let, zdaj pa ta že pospešeno poteka. Obnavlja se celoten grad, od njegove notranjosti, fasade do ostrešja. Obnova naj bi bila končana do srede prihodnjega leta, ko bo grad ponovno odprt obogaten z novimi vsebinami.
T- Iz Brestanice GORAN ROVAN /
X- Snemalec in montažer Tomi Naglič /
Temeljita obnova gradu Rajhenburg bo stala 4,2 milijona evrov, kar tri milijone evrov bo prispevalo Ministrstvo za kulturo. Z deli so izvajalci začeli v aprilu in za zdaj potekajo po načrtih.
T- SILVESTER LOPATIČ /

X- direktor SL inženiring /

"Lahko rečem, da je to, tale objekt eden bolj zahtevnih. prvič je že lokacijsko, če vidite to je na hribu stoji, zaradi smislu varnosti. Glede statične sanacije bi reku, da ni nič dost spremenjen kot so drugi gradovi. Tako da ni, mogoče samo obseg, ker grad je dost velik."
Obnovo spremljajo tudi koservatorji, ki so odkrili kar nekaj novih, doslej neznanih grajskih elementov.
T- ALENKA ŽELEŽNIK /

X- odgovorna konservatorka ZVKDS OE Ljubljana /

"Najbolj pomembni recimo, če govorimo konkretno o romaniki, so elementi, ki smo jih odkrili v južnem traktu, se prav jim rečemo palacij in pa v traktu z romansko in gotsko kapelo. Tam smo odkrili prvotne pohodne površine, najstarejši prvotni vhod v grad in vrsto drugih romanskih elementov, od portalov do okenskih odprtin."
Po obnovi bo večji del gradu namenjen Muzeju novejše zgodovine, kjer bodo povsem prenovili in posodobili zbirko o izgnancih in trapistih, grad pa bo dobil tudi nekatere nove vsebine, kot so čokoladnica, prodajalna rokodelskih izdelkov ter gostinski lokal.

